Lindsay Evans

Actor a darlithydd drama o Glydach, Cwm Tawe yw Lindsay Evans (ganwyd Mawrth 1933) ond sydd wedi byw yn ardal Wrecsam ers blynyddoedd lawer. Mae'n wyneb a llais cyfarwydd ar lwyfannau, sgriniau a radio yng Nghymru, ers y 1960au. Derbyniodd Radd Doethuriaeth Er Anrhydedd gan Goleg Glyndŵr, Wrecsam yn 2012.

 Gyrfa 
Cafodd ei eni a'i godi yng Nghwm Tawe, a dechreuodd ymddiddori yn y theatr yn ystod ei ddyddiau ysgol yn Abertawe, o dan ddylanwad ei athro Ffrangeg, D.J. Thomas. Ar ôl hynny roedd yn gynhyrchydd drama gyda'r BBC ac yn gyfrifol am yr addasiad i deledu o ddrama Saunders Lewis, Excelsior.

Tra'n fyfyriwr bu'n aelod o Gymdeithas y Ddrama Gymraeg Abertawe, ac ar ôl ymgymryd â gradd ymchwil yn Rhydychen daeth yn aelod o OUDS [Oxford University Dramatic Society] a pherfformio i nifer o gynhyrchwyr proffesiynol, yn eu plith John Cox, Peter Dews a Patrick Garland.

Bu'n ddarlithydd coleg tan ddechrau'r 1990au, a dysgodd yng Ngholegau Llanymddyfri, Y Coleg Normal, Bangor a Choleg Caertrefle. Cyfansoddodd nifer o sgriptiau fel y dramâu radio Y Byd Mawr (1967) a Y Stafell Sbâr (1969), bu hefyd yn gyflwynydd teledu am gyfnod.

Yn Eisteddfod Genedlaethol Wrecsam 1977, ef oedd yn gyfrifol am gyfarwyddo'r cynhyrchiad o'r ddrama Antigone.

 Cynyrchiadau (detholiad) 

 Llwyfan 

 Excelsior (1992) Cwmni Theatr Gwynedd

 Ffilm a Theledu  

 Y Wawr (1967)
 Y Byd Mawr (1967) - awdur y ddrama radio
 Theomemphus (1969) - drama radio
 Y Stafell Sbâr (1969) - drama radio - awdur ac actor
 O'r Ddaear Hen (1982)
 The Big Southerner (1983)
 Coleg
 The Extremist (1984)
 Child of Love (1987)
 Brad (1993)
 Pobol y Cwm
 Welsh Greats (2012)

 Cyfeiriadau 

Categori:Genedigaethau 1933
Categori:Actorion o Gymru
Categori:Actorion teledu o Gymru
Categori:Pobl o Abertawe